《送李少和还山》
宋代·夏侯峤

暂来双阙下，雅向九霞间。
遂策云中杖，言归海上山。
入林煮白石，服气驻朱颜。
自愧风尘客，琼枝窅莫攀。

作者简介：字峻极，其先幽州人，后家济州钜野。生于周太祖广顺三年，卒于宋真宗景德元年，年五十二岁。幼好学，弱冠以词赋称。又善鼓琴，淳谨无过。太平兴国初，（公元九七六年）举进士甲科。起家大理评事，通判兴州。累官翰林侍读学士，兼秘书监；又判吏部选事。素好道，留意养身，少患疾病。景德元年，忽中风眩而卒。